# Las Vegas, Nevada

*Za ostale upotrebe, pogledajte Las Vegas, Nevada (razvrstavanje).*

| Las Vegas engleski: *Las Vegas* |
| --- |
|  Južni deo „Stripa“ |
|  |
|  Zastava
 |
| Osnovni podaci
 |
| Država
 |  Sjedinjene Američke Države
 |
| Gradonačelnik
 | Kerolin DŽ. Gudmen
 |
| Savezna država
 | Nevada
 |
| Okrug
 | Klark
 |
| Osnovan
 | 1847.
 |
| Stanovništvo
 |
| Stanovništvo
 | 596.424 (2010)
 |
| Aglomeracija
 | 1.951.269
 |
| Gustina stanovništva
 | 1,659 st./km²
 |
| Geografija
 |
| Koordinate
 | ﻿ / ﻿ |
| Nadmorska visina
 | 610 m
 |
| Površina
 | 352 km²
 |
| Kopnena površina
 | 352 km²
 |
| Vodena površina
 | 0.1 km²
 |
| Las Vegas
 |
| Las VegasLas Vegas (Sjedinjenih Država)
 |
| Ostali podaci
 |
| FIPS kod
 | 32-40000
 |
| GNIS kod
 | 0847388
 |
| Web-stranica
 | www.lasvegasnevada.gov |

Hotel Paris
Hotel Luxor
Hotel Bellagio
Hotel Caesars Palace
**Las Vegas** (često skraćeno nazivan **Vegas**) je najmnogoljudniji grad američke države Nevada, sjedište Okruga Clark, i širom svijeta poznato odredište za rekreaciju, shopping, zabavu i kockanje. Osnovan je godine 1905. a gradom je službeno postao 1911. Las Vegas je s vremenom postao najveći američki grad osnovan u 20. vijeku (slično kao što je to Chicago bio među gradovima osnovanim u 19. vijeku).

## Geografija

Pustinjski pejzaž u okolini Las Vegasa
Las Vegas je smešten u bezvodnoj pustinjskoj oblasti u okrugu Klark. Okruženjem dominira pustinjska vegetacija, a ima i divljih životinja. U ovom području znaju se desiti iznenadne bujice i poplave. Omogućavanje prirasta u broju stanovništva bio je glavni razlog za povećanje kapaciteta gradskog sistema za odvod otpadnih voda. Širenje tog sistema finansirano je iz fonda Američke agencije za zaštitu okoline koja je 2008. dodelila grant za programe analiziranja i prognoziranja širenja grada i njegovog uticaja na okolinu do 2019. godine.

Grad je u bezvodnom basenu, okružen suvim planinama, a nadmorska visina mu je oko 620 m. Na zapadu se nalaze planine Spring. Većina pejzaža je stenovita i puna prašine. U samom gradu, međutim, ima puno travnjaka, drveća i ostalih zelenih površina. Zbog problema s izvorima vode, trenutno postoji pokret koji podstiče uređivanje okoline i vrtova na način da se smanji ili eliminiše potreba za dodatnom vodom iz sistema navodnjavanja. Prema Američkom uredu za popis, površina grada iznosi 340.26 km², od čega je 340 kopno, a samo 0.26 (0.04%) voda.

## Historija

Na mestu gde se danas nalazi Las Vegas 1830. godine nije stanovalo više od 50 osoba. Kolonizatori su pretvorili ovo malo mesto u pustinji u oazu. Godine 1850. ovde se doselio Vilijam Bringherst, sledbenik duhovnog vođe mormona Brigama Janga. Mormoni, međutim, nisu imali mnogo uspeha u pokušaju da razviju ovu oblast. Do početka 20. veka ovde se nalazilo samo jedno utvrđenje.

Kao što se desilo sa mnogim gradovima Srednjeg zapada u Americi, do napretka ove oblasti došlo je tek nakon izgradnje železnice. Las Vegas počinje da se razvija kada je, početkom 20. veka, kompanija Junion Pacifik Roud montirala železničke šine u smeru zapadne obale. Godine 1936., kod reke Kolorado, koja se nalazi 48 km južno od Las Vegasa, napravljeno je veštačko jezero Huver, a kao rezultat toga nastalo je i jezero Mid. Tokom ovog perioda stvoren je plan o razvitku grada. Las Vegas je poznat kao raj za kockare tek od 1946. kada je izgrađen prvi internacionalni hotel u bulevaru Strip.

Dolaskom poznatog biznismena Hauarda Hjuza krajem 1960-ih, koji je kupio mnoge kazino-hotele, kao i pojavom radijskih i TV-stanica u gradu, legitimne korporacije takođe su počele kupovati kasina, a federalne vlasti isterale su mafiju iz grada tokom nekoliko idućih godina. Konstantnu turističku „dolarsku struju“ od kazina i hotela uvećao je novi izvor saveznog novca. Taj novac stizao je od osnivanja onog što je danas vazduhoplovna baza Nelis. Priliv vojnog osoblja i lovaca na poslove u kazinima pomogao je nastanku buma u građevinarstvu i izgradnji, koji se danas ipak malo smanjio.

Iako je Makao prestigao Las Vegas po prihodima od kockanja, ipak ovo područje ostaje jedno od vodećih svjetskih odredišta za zabavu.

Las Vegas je oaza u pustinji Mohave, ali turisti ne dolaze ovde zbog prirode. Naprotiv, ono što ih privlači je veštački svet kazina i noćnih klubova, osvetljenih hiljadama svetala. Fantastična neonska svetla i masivne zgrade, koje se mogu videti još iz aviona, oduševljavaju posetioce i privlače hiljade klijenata u kazina i lokale. Izračunato je da je 39,727,022 posetioca, ostavilo u raju za kockare, približno 9,4 milijarde dolara (cela Klark oblast).

Kazina su otvorena danonoćno, a ulaz je besplatan. Zabavni program počinje oko 20 sati sa diner šouom, dok informacioni šalteri pružaju detaljne informacije o svim vrstama zabave u gradu. Posetioci kazina mogu oprobati svoju sreću na automatima, video-pokeru, blek-džeku, bakari i ruletu, ili mogu jednostavno posmatrati druge igrače. Noćni klubovi nude drugi vid zabave za one koji nisu ljubitelji kocke. Prvo mesto među klubovima svakako zauzimaju džentlmen klubovi, čije osoblje čine isključivo žene, odevene veoma oskudno. Las Vegas je i grad kabarea, zvanih komedi klabs, kao i velikog broja drugih noćnih klubova sa muzikom uživo. U svakom od njih orkestar svira različite muzičke žanrove kako bi se publika što raznovrsnije zabavljala i trošila novac. Noćni barovi privlače najraznovrsnije posetioce. Neki nude umetnički program svojih zabavljača, drugi se mogu pohvaliti bogatim asortimanom ledenih koktela, velikim brojem stolova za bilijar i sportskim televizijskim programima.

## Geografija

### Razvoj broja stanovnika

| Godina
 |   Broj stanovnika
 |
| --- | --- |
| 1920. | 2.304
 |
| 1930. | 5.165
 |
| 1940. | 8,422
 |
| 1950. | 24.624
 |
| 1960. | 64.405
 |
| 1970. | 125.787
 |
| 1980. | 164.674
 |
| 1990. | 258.295
 |
| 2000. | 478.434
 |
| 2005. | 545.147
 |

## Politika

### Gradovi prijatelji

Las Vegas ima ugovore o prijateljstvu i partnerstvu sa sljedećim gradovima:

* Ansan, Južna Koreja
* Huludao, Kina
* Pernik, Bugarska
* Phuket, Tajland
* Angeles, Filipini

## Reference

## Literatura

* Morris, Richard B. (1996). *Encyclopedia of American History* (Seventh izd.). Collins Reference. ISBN 0062700553.
* Peter C. Mancall, Gary B. Nash, Allan M. Winkler, Charlene Mires, John W. Jeffries, ur. (2009). *Encyclopedia of American History*. Facts on File. ISBN 0816071365.
* Stanley I. Kutler (2002). *Dictionary of American History* (Third izd.). Charles Scribners & Sons. ISBN 0684805332.
* Paul S. Boyer (2001). *The Oxford Companion to United States History*. Oxford University Press. ISBN 0195082095.
* Michael Kazin, Rebecca Edwards, Adam Rothman, ur. (2011). *The Concise Princeton Encyclopedia of American Political History*. Princeton University Press. ISBN 0691152071.
* Kane, Joseph and Aiken, Charles (2004). *The American Counties: Origins of County Names, Dates of Creation, and Population Data, 1950-2000*. Scarecrow Press. ISBN 0-8108-5036-2.

## Vanjske veze

* Službene stranice (engleski)